《夏日天界寺古桧下同诸词客听雨》
明代·邓云霄

林外斜阳侧布金，忽团云气昼阴阴。谁传玉女吹流电，不信天花散作霖。

大泽共沾功德水，空山遥听海潮音。君看叶上明珠动，可悟青莲不染心。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。